OpenLLM-France/wikimedia huggingface dataset:
# Œ

Œ (minúscula: œ) és un grafema de l'alfabet llatí consistent en una lligadura tipogràfica de les lletres o i e. En llatí medieval, i modern primerenc, era utilitzat per representar el diftong grec οι i també en algunes paraules no gregues; aquest ús continua actualment en anglès i francès. En francès representa la vocal mitjana anterior arrodonida i sona diferent que no pas la é or è. El grafema és utilitzat també en l'ortografia moderna del nòrdic antic. En alemany, l'equivalent és ö (o amb umlaut). En danès, feroès i noruec la lletra equivalent és Ø. No és intercanviable per ö en suec, finlandès, islandès, estonià, hongarès i turc, ja que la ö no representa o amb umlaut en aquestes llengües.
L'islandès antic distingeix entre œ i æ. Els dos sons es confonen en æ en la llengua moderna. Per exemple, islandès antic hœgr → islandès modern hægur “fàcil; oportú, convenient; afable, amable, dolç etc.”.
En llatí clàssic representava un so similar al diftong català oi ([oj]); emperò el llatí vulgar va reemplaçar aquest so pel d'una e llarga ([e:]). Per aquesta raó, les paraules llatines que posseeixen Œ i que han arribat al català s'escriuen amb e; per exemple, fœderal es converteix en federal i fœtus en fetus.
En l'Alfabet Fonètic Internacional representa la vocal mitjana anterior arrodonida.
Els codis Unicode són respectivament Œ 338 (152 en hexadecimal) i œ 339 (153 en hexadecimal). A HTML el codi &OElig; i &oelig;; també pot ser usat. A l'hora d'escriure des d'un PC, œ és ALT+0156 i Œ és ALT+0140.
Viccionari
# Medalla Militar (Regne Unit)

La Medalla Militar (anglès: Military Medal) és una condecoració militar britànica atorgada al personal de classe sots-oficial i tropa de l'Exèrcit britànic i de la Commonwealth per valentia en batalla a terra.
Va ser establerta el 25 de març de 1916 per Jordi V i era l'equivalent de la Creu Militar (atorgada als oficials), i se situava per sota de la Medalla de la Conducta Distingida. Els seus receptors podien fer servir el post-nominal MM. Va quedar derogada el 1993, quan tots els rangs podien optar a la Creu Militar.

## Descripció

* Una medalla de plata de 36mm de diàmetre amb la imatge del monarca regnant.
Penja d'un galó blau, amb una franja blanca al mig amb dues franges vermelles (les franges vermelles i blanques tenen la mateixa amplada)
* Al revers apareix la inscripció ' FOR BRAVERY IN THE FIELD ' (Per Valentia al Camp) en 4 línies, amb una corona de llorer, el Monograma Reial i la Corona Imperial.
* El galó és blau fosc, amb una franja blanca al mig amb dues franges vermelles (les franges vermelles i blanques tenen la mateixa amplada).
* En cas de subseqüents condecoracions, aquestes s'indiquen mitjançant una barra.
Galons de la Medalla del Servei Distingit :
| MM | MM amb Barra |

## Referències

* ↑ «Medals: campaigns, descriptions and eligibility» (en anglès). GOV.UK.
# Geuensee

Geuensee és un municipi del cantó de Lucerna (Suïssa), situat al districte de Sursee.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ «Ciudades.co : Localidad de Geuensee (Lucerne) - Suiza». [Consulta: 18 novembre 2018].

## Enllaços externs

* «Web oficial de Geuensee» (en alemany). [Consulta: 29 juliol 2011].
# Sturisoma brevirostre

Sturisoma brevirostre és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 20,7 cm de longitud total.

## Distribució geogràfica

Es troba a Sud-amèrica: conca del riu Içá.

## Referències

* 1 2 FishBase (anglès)

## Bibliografia

* Axelrod, Herbert, R. (1996). Exotic Tropical Fishes. T.F.H. Publications. ISBN 0-87666-543-1.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eigenmann, C. H. & R. S. Eigenmann. 1889. Preliminary notes on South American Nematognathi. II. Proc. Calif. Acad. Sci. (Ser. 2) v. 2: 28-56.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Óscar Valentín

Óscar Valentín Martín Luengo (nascut el 20 d'agost de 1994) és un futbolista professional espanyol que juga al Rayo Vallecano com a migcampista central.

## Carrera de club

Nascut a Ajofrín, Toledo, Castella-la Manxa, Valentín va acabar la seva formació amb el CF Rayo Majadahonda, i va debutar amb el sènior durant la campanya 2012-13, a Tercera Divisió. L'any 2013, va passar al Futbol Alcobendas Sport de quarta divisió.
El juliol de 2014, Valentín es va incorporar al Rayo Vallecano i immediatament va ser cedit de nou a l'Alcobendas. En tornar, va ser destinat al filial també a la quarta divisió.
El 23 de juliol de 2016, Valentín es va incorporar a l'Alcobendas amb caràcter permanent. L'1 de juliol següent, va tornar al seu antic club el Rayo Majadahonda, ara destinat al primer equip de Segona Divisió B.
Valentín va ser titular habitual durant la campanya 2017-18, contribuint amb 33 aparicions a la lliga, en la qual el seu equip va aconseguir l'ascens a Segona Divisió per primera vegada. Va fer el seu debut professional el 19 d'agost de 2018, començant en una derrota a domicili per 2-1 contra el Real Saragossa.
Valentín va marcar el seu primer gol professional el 12 de maig de 2019, però en una derrota a casa per 3-2 contra l'Albacete Balompié. Va acabar la campanya com a titular indiscutible, en la qual el seu equip va baixar de categoria.
El 25 de juny de 2019, Valentín va signar un contracte de quatre anys amb el Rayo Vallecano.

## Referències

* ↑ «Demostramos que en el fútbol no mandan los billetes ni la historia» (en castellà). Marca, 11-06-2018. [Consulta: 11 juny 2018].
* ↑ «Arranca el Rayo B 2014–2015» (en castellà). Rayo Vallecano, 21-07-2014. [Consulta: 5 juny 2018].
* ↑ «¨Creo que se deben tener en cuenta las preferencias de los aficionados¨» (en castellà). Rayo Total. [Consulta: 6 juny 2018].
* ↑ «Fichajes | Más refuerzos para los dos Alcobendas» (en castellà). El Gol de Madriz, 23-07-2016. Arxivat de l'original el 31 de juliol 2016. [Consulta: 6 juny 2018].
* ↑ «Óscar Valentín, un canterano que vuelve a casa» (en castellà). CF Rayo Majadahonda, 01-07-2017. Arxivat de l'original el 20 d'agost 2018. [Consulta: 6 juny 2018].
* ↑ «El Zaragoza recupera la sonrisa dos meses después ante el Majadahonda» (en castellà). Marca, 19-08-2018. [Consulta: 19 agost 2018].
* ↑ «ÓScar Valentín nuevo jugador del Rayo Vallecano» (en castellà). Rayo Vallecano, 25-06-2019. [Consulta: 25 juny 2019].

## Enllaços externs

* Óscar Valentín a BDFutbol
* Óscar Valentín a La Preferente (castellà)
# Štiavnické Bane

Štiavnické Bane és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1352.
# Martxa baten lehen notak

«Martxa baten lehen notak» és una cançó del cantautor basc Mikel Laboa, a partir d'un poema de Joxan Artze, inclosa al doble àlbum Lau-bost de l'any 1980.
En l'ambient esperançador de després de la mort del dictador Francisco Franco, s'escoltaven molts tipus de marxes musicals als carrers. Laboa va compondre una marxa pels pobles petits que lluiten per sobreviure, una marxa a favor de la idea de solidaritat entre les persones a partir de la perspectiva i el coneixement que pertany a cada poble.
Aquesta cançó apareix en tres discos de Mikel Laboa i n'existeixen altres versions de músics com ara Aire Ahizpak, Arkaitz Miner, Herri Oihua, Iheskid, Oreka TX, Igelaren Banda, Mikel Urdangarin, Pier Paul Berzaitz i Morau. Trikizio en va enregistrar una versió en català el 2008 dins de l'àlbum EusCat.

## Referències

* ↑ «Martxa baten lehen notak - Mikel Laboa». [Consulta: 25 maig 2023].
* ↑ «Martxa baten lehen notak, de l'àlbum "EusCat" (Trikizio)». [Consulta: 25 maig 2023].
# Cremnochorites capensis

Cremnochorites capensis és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 8 cm de longitud total.

## Hàbitat

És un peix marí, de clima subtropical i demersal que viu entre 5-30 m de fondària.

## Distribució geogràfica

Es troba a Sud-àfrica.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Prochazka, K., 1998. Spatial and trophic partitioning in cryptic fish communities af shallow subtidal reefs in false bay, South Africa. Environ. Biol. Fish. 51(2):201-220.
* ↑ Smale, M.J. i C.D. Buxton, 1989. The subtidal gully fish community of the eastern Cape and the role of this habitat as a nursery area. S. Afr. J. Zool. 24(1):58-67.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Sphaeroforma arctica

Sphaeroforma arctica és un organisme unicel·lular del grup Ichtyosporea descobert en el tracte digestiu de l'amfípode àrtic Gammarus setosus. Té com a característica destacant que forma aglomeracions de fins a 150 cl·lules per divisió clonal sincital d'una primera cèl·lula. Després se cel·lularitzen cada una d'elles i finalment es dispersen.

## Referències

* ↑ Sphaeroforma arctica a Encyclopedia of life
* ↑ Insights into the evolutionary origin and genome architecture of the unicellular opisthokonts Capsaspora owczarzaki and Sphaeroforma arctica.
* ↑ Sphaeroforma arctica a uniprot

## Enllaços externs

* http://taxonomicon.taxonomy.nl/TaxonName.aspx
# GigaDevice

GigaDevice Semiconductor és un dissenyador xinès de memòria flash NOR. També produeix microcontroladors, alguns d'ells basats en l'arquitectura ARM (sèrie GD32), i altres en arquitectura RISC-V (sèrie GD32V). Els xips GD32 es van introduir el 2015 i són compatibles en opcions de pinout i perifèria amb la línia STM32 de MCU.
L'empresa va participar com a part del consorci de compradors xinès Uphill Investment Co. que va adquirir Integrated Silicon Solution Inc., una empresa de semiconductors que es troba entre els principals productors de NOR flash, el 2015 per 731 milions de dòlars EUA. El consorci de compradors va superar una oferta de Cypress Semiconductor, un dels principals competidors de GigaDevice al mercat flash NOR.
El consorci de compradors de Uphill Investment Co. està format per eTown MemTek Ltd, Summitview Capital, Beijing Integrated Circuit Design and Test Fund i Huaqing Jiye Investment Management Co., Ltd. GigaDevice juntament amb Beijing ETOWN, una empresa d'inversió i agència de desenvolupament econòmic del govern municipal de Pequín, eren els accionistes d'eTown MemTek Ltd.
La sèrie GD32 de MCU es basa en el nucli ARM Cortex-M3. Es va introduir el 2013 i consta de sis línies de productes: bàsic, principal, valor, connectivitat, rendiment i extensió. La freqüència de l'MCU està en el rang 48-120 MHz. Alguns xips GD32 són compatibles amb pins amb la sèrie STM32 de l'empresa STMicroelectronics.
La sèrie GD32V es va presentar el 2019 i substitueix els nuclis ARM Cortex amb una implementació personalitzada del nucli MCU RISC-V anomenat "Bumblebee Core" (dissenyat per Nuclei System Technology).

## Referències

* ↑ «Company Profile» (en anglès), 16-06-2017.
* ↑ Yoshida, Junko. «China Fabless: Why is GigaDevice chasing the no-growth$3 billion NOR flash market?» (en anglès). EETimes, 19-09-2012. [Consulta: 25 novembre 2019].
* ↑ Huang, Illumi. «GigaDevice Intros General-Purpose RISC-V MCUs» (en anglès). EETimes, 26-08-2019. [Consulta: 25 novembre 2019].
* ↑ Aufranc, Jean-Luc. «GigaDevice GD32 is a Faster, Software and Pin-to-pin STM32 Compatible Cortex M3 MCU» (en anglès). CNX Software, 21 December 2015. [Consulta: 25 novembre 2019].
* ↑ «ISSI Shareholders Approve Acquisition by Uphill Investment» (en anglès). Bloomberg, June 30, 2015.
* ↑ «Schedule 14a» (en anglès). Securities and Exchange Commission.
* ↑ Jin, Eric. «GD32 Series ARM® Cortex® -M3 MCU Introduction» (en anglès). eetaiwan.com, 01-07-2015. Arxivat de l'original el 30 d’abril 2022. [Consulta: 25 novembre 2019].
* ↑ Aufranc, Jean-Luc. «GigaDevice GD32 is a Faster, Software and Pin-to-pin STM32 Compatible Cortex M3 MCU». CNX Software, 21 December 2015. [Consulta: 25 novembre 2019].
* ↑ Bumblebee Processor Core. Concise Data Sheet Arxivat 2023-01-24 a Wayback Machine., Nuclei System Technology
* ↑ Huang, Illumi. «GigaDevice Intros General-Purpose RISC-V MCUs» (en anglès). EETimes, 26-08-2019. [Consulta: 25 novembre 2019].
* ↑ «GigaDevice Releasing RISC-V MCUs And Development Boards» (en anglès). Hackaday, 27-08-2019. [Consulta: 25 novembre 2019].
* ↑ Winning, Ally. «Open-source RISC-V MCU with Bumblebee core» (en anglès). eeNews Embedded, 02-09-2019.
# Štefanovce (Vranov nad Topľou)

* No s'ha de confondre amb Štefanovce (Prešov).
Štefanovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1473.
# Aubigny (Vendée)

Aubigny és un municipi francès, situat al departament de Vendée i a la regió del País del Loira.
# Cremer

Cremer o Kremer es coneix com el mitjà per a bloquejar la llum a mode de videra. És un accessori d'il·luminació que consisteix en una xapa metàl·lica rectangular unida a un braç articular que permet la seva manipulació per adaptar-lo a diferents posicions. Per regla general s'ubica a la part davantera de la càmera per impedir que els rajos de llum dels aparells d'il·luminació es refelecteixin a l'objectiu i obstaculitzar llums parasitàries que redueixin el contrast.

## Bibliografia

* Perea González, Joaquín: Castelló Sardina, Luis; Muñárriz Ortiz, Jaime; La imagen fotográfica, Akal, Madrid, 2007, p. 234
# Sphaerocaryum

Sphaerocaryum és un gènere de plantes de la família de les poàcies. És originari del nord d'Austràlia.

## Descripció

És una planta anual; estolonífera, decumbent. Culms de 5-15 cm d'altura; herbàcia. Nusos dels culms pilosos; i internussos buits. Fullas no agregades basalment; no auriculades. Làmines foliares ovades; amples, o estretes; de 3-10 mm d'ample (petita però relativament ampla, tipus Commelina); cordada (amplexicaule); beines creuades poc marcades; persistent. Lígula pilosa. Té una reproducció bisexual, amb espiguetes bisexuals; i flors hermafrodites.
Inflorescència sense pseudoespícules; paniculada; oberta; espatada. Espícules femenines fèrtils; morfològicament 'convencionals'; 0,8-1,4 mm de llarg; no apreciablement comprimides; cauen amb les glumes (però aquestes són amb freqüència decídues). Raquilla acabada per una flor femenina fèrtil. El call de pèl està absent.
Cromosomes de nombre de base, x = 10. 2n = 20.

## Taxonomia

* Sphaerocaryum elegans
* Sphaerocaryum malacense
* Sphaerocaryum pulchellum

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2015-05-08. [Consulta: 15 març 2010].

## Enllaços externs

* Clayton, W.D., Harman, K.T. and Williamson, H. (2006 en endavant). Sphaerocaryum. A: GrassBase - The Online World Grass Flora. (consultat el 15 de març del 2010)
# Özlem Ağırman

Özlem Ağırman és una cantant turca del gènere Türk sanat müziği (música d'art turca), basada en la musica clàssica otomana. Nascuda a Üsküdar, a la part asiàtica d'Istanbul, Özlem es va graduar a la Facultat d'Arquitectura de la Universitat Mimar Sinan, com a arquitecta paisatgista. Özlem Ağırman també va fer política, a CHP. Ağırman ha donat suport a una campanya perquè Turquia torni a participar en l'Eurovisió. Ağırman ha publicat els àlbums Hayat Veren Nağmeler (Melodies que donen vida, 2013) i Sitemsiz Şarkılar (Cançons sense queixes, 2016). Es va casar amb Tekin Ağırman, arquitecte, qui va perdre la vida el 2015 en un assassinat. La parella tingué dues filles, Aydilge i Melike.

## Referències

* ↑ Yalçın, Utku Can. «Özlem Ağırman kimdir? CHP'den milletvekili aday adayı oldu» (en turc), 05-07-2018. Arxivat de l'original el 2023-12-03. [Consulta: 31 desembre 2023].
* ↑ Habertürk. «Eşi katledilen şarkıcı Özlem Ağırman CHP'den aday adayı oldu» (en turc). [Consulta: 31 desembre 2023].
* ↑ GazeteMAG. «Özlem Ağırman'dan Eurovision’a destek –» (en turc), 19-10-2015. [Consulta: 31 desembre 2023].
* ↑ «ÖZLEM AĞIRMAN’ DAN "SİTEMSİZ ŞARKILAR" - Magazinci.com» (en turc). [Consulta: 31 desembre 2023].
* 1 2 «Özlem Ağırman'ın eşi Tekin Ağırman hayatını kaybetti!» (en turc), 10-02-2015. [Consulta: 31 desembre 2023].

## Vegeu també

* Llista de dones arquitectes

## Enllaços externs

* Pàgina web Arxivat 2016-07-09 a Wayback Machine.
* Van matar el meu marit el dia que jo publicava el videoclip (Entrevista amb Özlem Ağırman) (turc)
# Gigabit

Un gigabit és una unitat de mesura d'emmagatzemament informàtic normalment abreujada com Gb o de vegades Gbit, que equival a 10⁹ bits.
El gigabit està estretament relacionat amb el gibibit, que en sistema binari és igual a 2³⁰ bits. Noteu tanmateix, que un gibibit (1.073.741.824 bits) és superior a un gigabit (1.000.000.000 bits) en més de 7%.
Les memòries RAM i els xips de memòria flaix solen tenir una capacitat que és una potència de dos, però no necessàriament altres dispositius com unitats de disc dur.
# Joan Josep Martí i Ferré

Joan Josep Martí i Ferré (Tortosa, 10 de setembre de 1942) és un industrial i polític català.

## Biografia

Estudià dret a la Universitat de Barcelona i a la Universitat de Saragossa, però s'ha dedicat al comerç i a la indústria. Fou el fundador de la secció d'Òmnium Cultural de Tortosa el 1969 i ha estat president del Cercle Artístic de Tortosa.
Militant de Convergència Democràtica de Catalunya des de 1975, fou elegit diputat per la circumscripció de Tarragona a les eleccions al Parlament de Catalunya de 1980, 1984 i 1988, i fou designat senador pel Parlament entre 1984 i1988. Després deixà la política i el 1992 fou president del consell d'administració d'Inversiones Delta SA i vocal de l'empresa Bon Servei.

## Referències

* ↑ Diputats al Parlament de Catalunya de la Segona Legislatura p.80
* ↑ Fitxa del Senat
* ↑ La Generalitat adjudicó contratos a los socios de un diputado de CiU, El Mundo, 26-11-85
# Gunnera tinctoria

El ruibarbre gegant o ruibarbre de Xile (Gunnera tinctoria) espècie d'angiosperma de la família Gunneraceae nadiua del sud de Xile i de zones properes de l'Argentina. No està relacionada amb els ruibarbre, però en té l'aparença des de lluny i té uns usos similars. És una planta perenne de fulles molt grosses que fa fins a 2 metres d'alt. A diversos llocs del món s'utilitza com planta ornamental i comestible. A diverses parts de Nova Zelanda és una espècie invasora.

## Espècie similar

Gunnera manicata (també port ser invasora).

## Referències

* ↑ «BSBI List 2007» (xls). Botanical Society of Britain and Ireland. Arxivat de l'original el 2015-01-25. [Consulta: 17 octubre 2014].

## Bibliografia

* Pink, A.. Gardening for the Million. Project Gutenberg Literary Archive Foundation, 2004.
* Department of Conservation (NZ) - Plant me instead. Wellington (New Zealand) 2005. ISBN 0-478-14007-X
* Department of Conservation - leaflet: "Chilean Rhubarb; shading out our natives", Wanganui. March 2006.

## Enllaços externs

* Gunnera tinctoria
* Gunnera tinctoria Arxivat 2007-12-02 a Wayback Machine. at Biosecurity New Zealand
* images
# Defender of the Crown

Defender of the Crown és un videojoc d'estratègia ambientat a l'Edat Mitjana. El jugador es posa a la pell d'un cavaller i ha d'anar expandint els seus territoris en un mapa similar a Anglaterra. Per a això ha d'anar reclutant tropes i vencent en proves per guanyar experiència. Les proves imiten un torneig medieval, el tir amb arc o l'assetjament a un castell. A cada torn es poden fer una sèrie d'accions com moure l'exèrcit, comprar millores, participar en proves o desafiar els enemics. El joc té una atmosfera propera als contes, per això es pot rescatar a una princesa captiva (i aconseguir or) o demanar ajuda a Robin Hood. El desenvolupament del joc és proper als jocs de taula de guerra, com el Risk.